[{"text_idx": "#000005", "text": "Ysgol arlwyo Coleg y Cymoedd yn ennill wobr genedlaethol am yr ail flwyddyn yn olynol"}, {"text_idx": "#000006", "text": "Cyhoeddodd y 6ed Gwobrau Bwyd Cymru (Food Awards Wales) 2023 ei enillwyr, yn dathlu goreuon diwydiant bwyd y wlad."}, {"text_idx": "#000007", "text": "Roedd y seremoni wobrwyo gynhaliwyd ddydd Llun Mehefin 25 yng Ngwesty Mercure Holland House, yn cydnabod a gwobrwyo talent a gwaith caled y diwydiant bwyd yng Nghymru, gan amlygu\u2019r bwytai, y siopau cludfwyd, y tafarndai, y caffis a\u2019r cynhyrchwyr gorau."}, {"text_idx": "#000009", "text": "Nod y Gwobrau oedd cydnabod rhagoriaeth ar draws y gwahanol gategori\u0308au, arddangos y lleoedd bwyta gorau yng Nghymru a hyrwyddo diwydiant y wlad, gan ddathlu ei amrywiaeth a\u2019i ansawdd."}, {"text_idx": "#000010", "text": "Bwyty \u2018Scholars\u2019 ar gampws Ystrad Mynach, Coleg y Cymoedd\u2019 oedd un o\u2019r rhai yn rownd derfynol yng nghategori Ysgol Goginio\u2019r Flwyddyn. Roedd hi\u2019n gystadleuaeth frwd iawn ond nhw dderbyniodd y gwpan."}, {"text_idx": "#000012", "text": "Oherwydd llwyddiant anhygoel ei ddysgwyr a ddaeth yn gyntaf a thrydydd yng Ngwobrau Teisennwr Ifanc y Flwyddyn yn ystod y ddwy flynedd ddiwethaf, yn ogystal a\u0302 chyrraedd y rownd derfynol Ti\u0302m Bwyty Ifanc y Flwyddyn yn Academi Gordon Ramsay, mae cyrsiau Arlwyo Coleg y Cymoedd yn denu\u2019r cogyddion ifanc mwyaf addawol yng Nghymru."}, {"text_idx": "#000014", "text": "Mae ennill y wobr hon yn ddiweddglo gwych i flwyddyn Arlwyo ar gampws Ystrad Mynach wrth iddyn nhw ddathlu eu penblwydd yn hanner cant oed yn 2023 . Dywedodd Stuart Davies, Darlithydd ar y cwrs Coginio Proffesiynol \u201cCyn gynted ag y mae\u2019r myfyrwyr yn cerdded i mewn drwy ein drysau, rydyn ni yn eu paratoi ar gyfer gyrfa yn y diwydiant."}, {"text_idx": "#000015", "text": "Yn ystod y llynedd yn unig, gwariwyd dros \u00a32 filiwn yn gwella bwyty \u2018Scholars\u2019 a chyfleusterau arlwyo Ystrad Mynach, er mwyn sicrhau bod y genhedlaeth nesaf o\u2019r dysgwyr maes lletygarwch ac arlwyo yn cael y profiadau gorau ac yn dilyn yn o\u0302l troed cyn ddysgwyr sydd wedi mynd i sicrhau swyddi ym mhrif fwytai a bariau\u2019r DU, ac y mae rhai ohonyn nhw bellach wedi sefydlu busnesau arlwyo llwyddiannus eu hunain.\u201d"}, {"text_idx": "#000016", "text": "Yn o\u0302l llefarydd ar ran Gwobrau Bwyd Cymru 2023: \u201cFe gawsom ymateb ysgubol gan y cyhoedd, a enwebodd sefydliadau gwych ledled y wlad."}, {"text_idx": "#000017", "text": "\u201cMae\u2019r gwobrau hyn yn dyst i angerdd ac ymroddiad diwydiant bwyd y wlad, ac i waith caled y rhai sy\u2019n darparu profiadau coginio eithriadol i\u2019w cwsmeriaid. Dylai\u2019r enillwyr fod yn falch o\u2019u cyflawniad, gan eu bod yn cynrychioli\u2019r gorau o fyd paratoi bwydydd yng Nghymru, ac maen nhw\u2019n wir adlewyrchiad o ansawdd ac amrywiaeth y diwydiant."}, {"text_idx": "#000018", "text": "\u201cLlongyfarchiadau i bob un o\u2019r enillwyr a\u2019r rhai a gyrhaeddodd y rownd derfynol \u2013 maen nhw wedi arddangos rhagoriaeth yn eu priod gategori\u0308au.\u201d"}, {"text_idx": "#000023", "text": "Yr hyn y mae dysgwyr yn ei ddweud"}]